“การบินไทย” รับ 2 รางวัลยอดเยี่ยมระดับเอเชีย!
“การบินไทย” รับ 2 รางวัลยอดเยี่ยมระดับเอเชีย!
7 เม.ย. 2563

บริษัท การบินไทย จำกัด (มหาชน)หรือ THAI รับรางวัลสายการบินที่ให้บริการอาหารบนเครื่องบินยอดเยี่ยมอันดับ 1 ของภูมิภาคเอเชีย (Outstanding Food Service by a carrier in Asia) โดยได้รับติดต่อกันเป็นปีที่ 2 และรางวัลยอดเยี่ยมกระเป๋าชุดอำนวยความสะดวกบนเครื่องบิน สำหรับผู้โดยสารชั้นหนึ่ง (First Class Amenity Kit) จากงานประกาศรางวัล PAX International Readership Awards 2020 ณ โรงแรมเรดิสัน บลู กรุงฮัมบูร์ก สหพันธ์สาธารณรัฐเยอรมนี
อนึ่ง งาน 2020 PAX International Readership Awards จัดขึ้นเป็นประจำทุกปี โดยปีนี้เป็นปีที่ 16 เพื่อมอบรางวัลให้แก่องค์กรในอุตสาหกรรมการบินที่มีความโดดเด่นในประเภทต่างๆ อาทิ การบริการผู้โดยสาร การบริการอาหารบนเครื่องบิน ระบบสาระบันเทิงบนเครื่องบิน ผลิตภัณฑ์ และการตกแต่งภายในเครื่องบินการซ่อมบำรุงอากาศยาน เป็นต้น โดยได้รับการโหวตความพึงพอใจจากผู้อ่านทั่วโลก

